
Z A P I S N I K
od 14. rujna 2023. godine 
u prethodnom postupku radi očitovanja o prijedlogu i rasprave o pretpostavkama za otvaranje stečajnog postupka nad dužnikom STUDIO ROMBA jednostavno društvo s ograničenom odgovornošću za usluge, Rijeka, Primorska 8.


OD SUDA PRISUTNI:
Daniela Korlević, sutkinja
Dajana Jurković, zapisničar


Početak u 09:00 sati


Utvrđuje se da su na današnje ročište pristupili:
Za predlagatelja: nitko, dostava poziva uredno iskazana  
Za dužnika: Milio Zupičić, zastupnik po zakonu  
Za FINA: nitko, dostava poziva uredno iskazana  

Utvrđuje se da spisu prileži podnesak predlagatelja od 31. kolovoza 2023. godine prema kojem dužnik na dan 31. kolovoza 2023. godine u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 266 dana u ukupnom iznosu od 2.683,25 EUR.
	
Utvrđuje se da prema Očevidniku neizvršenih osnova za plaćanje na dan 13. rujna 2023. godine dužnik ima neizvršene osnove za plaćanje u ukupnom iznosu od 2.687,18 EUR u razdoblju dužem od 60 dana, zbog čega kod dužnika nije otklonjen stečajni razlog nesposobnost za plaćanje.

Na upit suda, zastupnik dužnika po zakonu navodi da dužnik u vlasništvu nema nekretnina. Poslovnu djelatnost obavlja u zakupljenom prostoru od Grada Rijeke. Oprema (pokretnine) koje se nalaze u poslovnom prostoru u privatnom su vlasništvu zastupnika dužnika po zakonu. Dužnik u vlasništvu nema motornih vozila.
 Na upit suda, zastupnik dužnika po zakonu navodi da dužnik ne vodi nikakve postupke radi naplate tražbine niti bilo kakve druge postupke.

Zastupnik dužnika po zakonu predlaže sudu odgoditi današnje ročište kako bi u što kraćem roku dužnik podmirio dug evidentiran u Očevidniku redoslijeda osnova za plaćanje i nastavio djelatnost.


Sudac donosi
r j e š e n j e 

I.	Prihvaća se prijedlog zastupnika dužnika po zakonu te se današnje ročište se odgađa, a slijedeće zakazuje za dan 

           31. listopada 2023. godine u 11.00 sati

što prisutni zastupnik dužnika po zakonu prima na znanje i smatra se uredno pozvanim, dok će se predlagatelja pozvati objavom ovog poziva na mrežnoj stranici e-Oglasna ploča sudova. 

Dovršeno u 09.10 sati
 
 	  	                                    Sutkinja               	Zastupnik dužnika po zakonu

